Tunkkarin koulun vanhempainyhdistys Tukevat KOKOUSMUISTIO

 19.4.2018

Paikalla: Jenni Vähäkainu, Minna Suhonen, Kaisa Pollari, Satu Kellosalo, Jukka Tainio, Päivi Jyrkkä ja Satu Tuominiemi (koulun edustajana)

1. Koulun kevätretki

- Tunkkarin koululaisten kevätretki tehdään Ähtärin eläinpuistoon ja Bandataloon 23.5.2018. Retkipäivän kokonaiskustannukset kyyteineen, pääsylippuineen ja ruokailuineen noin 1800 euroa. Koulun retkirahatilillä on rahaa kulujen kattamiseen, mutta koulun toimintasuunnitelman mukaisesti päätettiin järjestää lastenjuhlat retkirahatilin kartuttamiseksi ja tulevien vuosien pohjakassaksi.

2. Lastenjuhlat 4.5.2018

- Vanhempainyhdistys järjestää yhdessä koulun kanssa lastenjuhlat 4.5. 2018 klo 18.00-20.00 paikkana Tunkkarin koulu. Vanhempainyhdistys ja oppilaiden vanhemmat hankkivat juhlissa pyöritettävään puffettiin tarjottavat, arpajaispalkinnot ja ruletti/ongintapisteiden palkinnot. Vanhemmat toimivat opettajien apuna myös valvojina lastenjuhlien toimintapisteillä. Toimintapisteitä ovat ruletti, onginta, kasvomaalaus, peliluola ja temppurata.

3. Kodin ja koulun yhteinen luontoretki Puusaaren pururadalle ja laavulle 11.5.

- Päätettiin järjestää kodin ja koulun yhteinen luontoretki 11.5. Puusaaren pururadalle ja laavulle. Vanhempainyhdistys järjestää oppilaille toiminnallista ja luonnonläheistä ohjelmaa. Koulun puolesta hankitaan retkieväät. Pidetään vielä pikapalaveri koululla 7.5. retken suunnitteluun liittyen

Muistion laati

Satu Tuominiemi